ru en hbs_cyr ru ky hu ky ky en sv fr de de fr fr fr sv en fr en ja fr ky ky ky ky ky ky ky ky ky ky tt ky ky ky ky ky ky ky ru ky ky ky ky ky ky ky ky ky ky ky ru ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
- Хабибилла аке, студент кезибизде сиздин ырларыңызды көп ырдачу элек. Деги сиз музыка дүйнөсүнө, ырга канча жашыңыздан аралашты элеңиз?
- Музыка дүйнөсүнө 3 жашымдан аралашкам. Ал эми чыгармачылыкка 16 жашымдан баш отум менен киришкем десем болот. Анткени, Өмүрбек Дөлөевдин сөзүнө жазылган "Өскөн жер" деген обонум ошол куракта чыккан. Ал бат эле элге ооздон оозго өтүп ырдалып, таанылып кеткен.
- Чыгармачылыгыңызда устатыңызды ким деп эсептейсиз?
- Эң биринчи устатым деп - таякемдин уулу Абдыкаар Кабаевди эсептейм. Ошо киши биринчи ирет колума аспап карматып, музыкалык аспаптарда ойноп, ырдап калуума түздөн-түз түрткү болгон. Ал эми чыныгы чыгармачылыктагы устатым -залкар обончу, ырчы Рыспай Абдыкадыров. Ал кишинин колунда окуп, тарбиясын алып, обончулуктун, аткаруучулуктун сырларын үйрөндүм. Улуу таланттын арбагына өмүрүм өткөнчө таазим кылам. Обончулук өнөрдү Кудай тараптан берилген ыйык белек деп билем. Тырмактайымдан музыка дүйнөсүнө аралашканым да ошондон улам болуш керек. Ал эми ырчылык өнөрдү мектепти бүтүп жатканда баштадым. Бала чагымдан эле Атай, Муса, Мыскал, Рыспай сыяктуу залкарлардын аткаруу чеберчилиги абдан кызыктырчу.
- "Айлуу түн", "Эстелик", "Сен өчпөдүң", "Кой таарынба", "Каркыралар", "Коштошуу вальсы", "Топ таштай чачылгамын", "Түшүнөрсүң акыры", "Дилкайрык" жана башка обондоруңуз эл арасында да, ырчылар тарабынан да али күнчө ырдалып жүрөт. Чынын айтсам, кийинки мезгилдеги чыгармаларыңыз менен жакшы тааныш эмесмин.
- Кийинки кездери мыкты лирик акын Бактыгүл Чотурованын "Сүйүүнү сүйүп жашагылачы", "Сүйүү кечи" аттуу ырларына обондорду жараттым. Чынында эле акыркы жылдары көртирликке, башка бир жумуштарга энергиямды, убактымды көбүрөөк коротуп алдым көрүнөт.
- Сизди өкүнткөн, түйшөлткөн негизги нерселер эмне?
- Убакыттан уттурганым болду. Анан да уяңдыгымдан, жумшактыгымдан жана ишенчээктигимден улам көп нерселерден куру калып, көп нерселерге жетише албай жүрөм.
- Артыңызга кылчайып караганыңызда, сиз эмнелерден улам кубанып каласыз?
- Мурда чыгарган обондорумду ичимден кайрып алганда жаштык кездерим көз алдымдан чубуруп өтө түшөт. Ошол мезгилдери чыгарган обондорум мага өзгөчө кубаныч тартуулайт.
- Учурда кайсы иштер менен алектенип жатасыз?
- "Азия жолдору" туристтик компаниясында коммерциялык директормун. Бош убактымды чыгарма жазуу, аларды кайрадан иштөө, компьютер жана интернет баракчаларын барактоо менен өткөрөм.
- Кайда эс алганды жактырасыз?
- Жайкысын үй-бүлөм, досторум менен касиеттүү Ысык-Көлдө жана жыпар жыты аңкыган салкын төрлөрүбүздө эс алганды жакшы көрөм.
- Чыңгыз Айтматов, Төлөгөн Касымбеков жана Джек Лондон.
- Кыргыздардан Рыспай Абдыкадыров, ал эми дүйнөлүк композиторлордон Л.В.Бетховен, В.А.Моцарт.
- Ырчылардан кимдерди баалайсыз?
- Мыкты кыргыз ырчылары бир топ. Алардын катарында Бактыгүл Бокоеваны да таланттуу ырчы катары баалайм. Дүйнөлүк ырчылардан Робертино Лоретти, Иосиф Кобзон жандүйнөмө жакын.
- Исхак Раззаков менен Апсамат Масалиев. Бул инсандар өздөрүнүн кайталангыс таланты, өзгөчө жакшы касиеттери менен айырмаланып турушат.
- Чыгармачыл адамдар учурда эмнеден өксүп жүрүшөт? Алардын чыгармачылыгын өстүрүү үчүн эмне кылуу керек деп ойлойсуз?
- Учурда музыка чөйрөсүндөгү чыгармачыл адамдар СССР мезгилиндеги жана бүгүнкү болуп, эки тайпага бөлүнүп калды. Эки тайпанын музыкалык табияты да, көз караштары да, социалдык статустары да башкача. Азыркы музыка чөйрөсүндөгү жаштар базар мамилесине шартташып, өздөрүнүн чыгармачылык жолдорун өздөрү чаап, заманга ылайыкташып кетишти. Акча табыштын жолдорун да жакшы өздөштүрүп алышты. Ошондон улам мурункуларга караганда бир кыйла жакшы жашашат. Эмне гана болбосун, эртели-кеч таланттуулар өз ордун таап, баасын алат. Эки муундун өкүлдөрүн өксүткөн - баягы эле каржы маселеси. Мурунку муунда ынтымак, акыбет, бири-бирине болгон сый-урмат күчтүү эле. Чыгармаларын эл ырдасын деген гана аруу ниет, тилек менен чыгарышчу. Азыркылар базар заманына ылайыкташып, чыгармаларын товар катары сатышып жатпайбы, Угармандарга эле эмес, ич ара бири-бирине да сатышат. Аранжировка,үндү жаздыруу деген өңдүү көп маселелер бар. Акыр аягында өзүн пиар жасоого өтүшөт. Ал үчүн бир топ эле кыйынчылыктар кендирди кеспей койбойт.
- Чыгармачылыкка тоскоол болгон нерселер…
- Көп нерселер тоскоол болот. Бирок, чыгармачылыкты өстүрүүнүн жалгыз эле жолу бар. Ал - изденүү. Кандай гана болбосун изденүү потенциалын төмөндөтүп, солгундатып албоо керек. Анда эле чыгармачылык касиетиңди да жоготуп аласың. Жашоо, турмуш-тиричиликти шылтоолоп же ыкшоолугун кармаса эле жылбай ордуңда каласың. Аны өзүм аркылуу жакшы билем. Бекеринен "искусство требует жертвы" дешкен эмес. Аракет, изденүү - эмгек-шыкка шык кошот, эргитет. Ошондо элдин көңүлүнө толгон, жүрөгүнө жетээрлик чыгармалар чыгат.
- Кичи мекениңиз, үй-бүлөңүз тууралуу кыскача маалымат берсеңиз?
- Баткен облусунун, Лейлек районуна караштуу Көк-Таш айылында 1959-жылы 4-июнда жарык дүйнөгө келгем. Үй-бүлөлүүмүн. Кудайга шүгүр, 2 уул, 2 кызым, неберелерим бар.